Na osnovu člana 38 stav 1 tačka 30 Zakona o lokalnoj samoupravi („Sl.list CG“, broj 2/18, 34/19 i 38/20) i člana 36 stav 1 tačka 52 Statuta opštine Mojkovac („Sl.list CG“ – Opštinski propisi, br. 29/18), Skupština opštine Mojkovac na sjednici održanoj dana 20. jula 2020. godine, donijela je

O D L U K U

o izmjenama i dopunama Odluke o mjerama podrške građanima i privrednim subjektima na teritoriji Opštine Mojkovac
Član 1

U Odluci o mjerama podrške građanima i privrednim subjektima na teritoriji Opštine Mojkovac („Sl.list CG“ – opštinski propisi, br. 18/20) u članu 2 stav 1 tačka 3 mijenja se i glasi: 

“1. Odlaže se plaćanje obaveza po osnovu lokalnih komunalnih taksi, i to za:

a) korišćenje javnih površina za postavljanje privremenih ugostiteljskih objekata, ugostiteljskih terasa i ostalih privremenih objekata;

b)  korišćenje prostora za parkiranje auto taksi vozila na auto taksi stajalištu 

na period od 90 dana počev od dana važenja Naredbi Ministarstva zdravlja na zahtjev poreskog obveznika.

 2. Oslobađaju se plaćanja obaveza po osnovu lokalnih komunalnih taksi privredni subjekti čije je obavljanje djelatnosti zabranjeno Naredbom Ministarstva zdravlja počev od dana važenja naredbi zbog kojih nijesu obavljali djelatnost do kraja 2020. godine.”
Član 2






U članu 2 stav 1 tačka 4 mijenja se i glasi:

“1.Odlaže se obaveza plaćanja zakupnine za obveznike koji su obavljali registrovanu djelatnost na period od 90 dana počev od dana važenja Naredbi Ministarstva zdravlja na zahtjev zakupca.

2. 
Oslobađaju se plaćanja zakupnine obveznici koji nijesu obavljali registrovanu djelatnost za period od 90 dana počev od dana važenja Naredbi Ministarstva zdravlja. 

     Oslobađanje se ne odnosi na zakup zemljišta za privremene objekte na teritoriji         

      opštine Mojkovac.” 

Član 3
U članu 2 stav 1 tačka 5 mijenja se i glasi:


“Prinudna naplata poreskih obaveza za privredne subjekte čije je obavljanje djelatnosti zabranjeno Naredbom Ministarstva zdravlja neće se vršiti do 31.12.2020. godine.”
Član 4
U članu 2 stav 1 tačka 6 mijenja se i glasi:


“Oslobađaju se plaćanja članskog doprinosa Turističkoj organizaciji Mojkovac i boravišne takse privredni subjekti čije je obavljanje djelatnosti zabranjeno Naredbom Ministarstva zdravlja do 31.12.2020. godine.”

Član 5
U članu 2 stav 1 posle tačke 6 dodaje se tačka 6a i glasi:


“Oslobađaju se plaćanja naknade za izdavanje taksi licenci privredni subjekti čije je obavljanje djelatnosti zabranjeno počev od dana važenja Naredbe Ministarstva zdravlja do 31.12.2020.godine  uz uslov da su prethodno izmirena sva dugovanja po rješenju o izdavanju licence.”

Član 6






Ova Odluka stupa na snagu osmog dana od dana objavljivanja u „Sl.listu CG-opštinski propisi“.

Broj: 05-040/20-71
Mojkovac, 20. jul 2020. godine
SKUPŠTINA OPŠTINE MOJKOVAC

